ପାରାଦୀପ, ମେ ୧୦(ଲୋକାଲ ୱାୟାର): ଆମୋନିଆ, କ୍ଲୋରିନ ପ୍ଲାଣ୍ଟଗୁଡ଼ିକର ସୁରକ୍ଷା ତଥା ରକ୍ଷଣାବେକ୍ଷଣ ସମ୍ପର୍କରେ ଜଗତସିଂହପୁର ଜିଲ୍ଲା ପ୍ରଶାସନ ବିଭିନ୍ନ ଶିଳ୍ପ ବିଶେଷ କରି ବିପଜ୍ଜନକ ୟୁନିଟର ଅଧିକାରୀଙ୍କ ସହ ସମୀକ୍ଷା ବୈଠକ କରିଛନ୍ତି ।
ଭାଇଜାଗ ସ୍ଥିତ ଏଲଜି ପଲିମର୍ସ ପ୍ଲାଣ୍ଟ ଗ୍ୟାସ ଲିକ୍ ଘଟଣାକୁ ଦୃଷ୍ଟିରେ ରଖି ଲକ୍ ଡାଉନ ବେଳେ କୌଣସି ଅଘଟଣ ଏଡ଼ାଇବାକୁ ଏହି ବୈଠକ ହୋଇଛି ।
ଏଲଜି ପଲିମର୍ସ ପ୍ଲାଣ୍ଟ, ଭାଇଜାଗରେ ହୋଇଥିବା ଗ୍ୟାସ ଲିକ୍ ଘଟଣାକୁ ଦୃଷ୍ଟିରେ ରଖି ପାରାଦୀପର ବିଭିନ୍ନ କାରଖାନାରେ କୌଣସି ବିପର୍ଯ୍ୟୟ ଏଡ଼ାଇବାକୁ ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ର, ଏଡିଏମ ପାରାଦ୍ୱୀପ କାହ୍ନୁଚରଣ ଧୀର ପିପିଏଲ, ଇଫକୋ, ଆଇଓସିଏଲର ବିଭିନ୍ନ ଅଧିକାରୀଙ୍କ ସହ ଆଲୋଚନା କରିବା ସହ ଶିଳ୍ପଗୁଡ଼ିକର ସ୍ଥିତି, ରକ୍ଷଣାବେକ୍ଷଣ ଓ ନିରାପତ୍ତା ପଦକ୍ଷେପ ସମୀକ୍ଷା କରିଥିଲେ ।
ଭାଇଜାଗ ଏଲଜି ପଲିମର୍ସ ପ୍ଲାଣ୍ଟ ଗ୍ୟାସ ଲିକ୍ ଘଟଣା ପ୍ରଶାସନର ଆଖି ଖୋଲି ଦେଇଛି । ପାରାଦୀପରେ ଥିବା ବିଭିନ୍ନ ବିପଜ୍ଜନକ ୟୁନିଟକୁ ପ୍ରଶାସନ ପକ୍ଷରୁ ସତର୍କ କରି ଦିଆଯାଇଛି ।
ଓଡ଼ିଶାରେ ୩୫ଟି ପ୍ରମୁଖ ବିପଜ୍ଜନକ ୟୁନିଟ ରହିଛି । ପାରାଦୀପରେ ପିପିଏଲ, ଇଫକୋ, ପାରାଦୀପ ରିଫାଇନାରି, ଆଇଓସିଏଲ, ଏଲପିଜି ଟର୍ମିନାଲ, ଆଇଓସିଏଲ, ଏଚପିସିଏଲ ଓ ବିପିସିଏଲ ଟର୍ମିନାଲ ଓ ପାରାଦୀପ-ହଳଦିଆ-ବରୌନି ପାଇପ ଲାଇନ ଭଳି ୮ଟି ପ୍ରମୁଖ ବିପଜ୍ଜନକ ୟୁନିଟ ରହିଛି ।
ଏହାବ୍ୟତୀତ ଏସାର ଇସ୍ପାତ କାରଖାନା, ବିୟର ଫ୍ୟାକ୍ଟ୍ରି, ଗୋଆ କାର୍ବନ ଲିମିଟେଡ, ପାରାଦୀପ କାଲସିନର, ଅଦାନି ୱିଲମାର ଲିମିଟେଡ, ୨୦ଟି ବରଫ ଫ୍ୟାକ୍ଟ୍ରି ଓ ଆମୋନିଆ ଗ୍ୟାସ ପ୍ଲାଣ୍ଟ ଥିବା ତିନିଟି ଚିଙ୍ଗୁଡ଼ି ଫ୍ୟାକ୍ଟ୍ରି ରହିଛି ।
କରୋନା ଭୂତାଣୁ ସଂକ୍ରମଣ ରୋକିବାକୁ ହୋଇଥିବା ଲକ୍ ଡାଉନ ଯୋଗୁଁ ଅନେକ କାରଖାନା ବନ୍ଦ ରହିଛି । କାମ ଆରମ୍ଭ ହେଲେ ଗ୍ୟାସ ଲିକ୍ କିମ୍ବା ବିସ୍ଫୋରଣର ଯଥେଷ୍ଟ ଆଶଙ୍କା ରହିଛି ।
ଲକ୍ ଡାଉନ ବେଳେ କାରଖାନା ରକ୍ଷଣାବେକ୍ଷଣକୁ ନେଇ ପ୍ରଶ୍ନବାଚୀ ସୃଷ୍ଟି ହୋଇଛି । ତେଣୁ କାରଖାନା ଓ ସରକାରଙ୍କ ଦ୍ୱାରା ଏସବୁର ସମୀକ୍ଷାର ଆବଶ୍ୟକତା ରହିଛି ।
କାରଖାନାର ସ୍ଥିତି, ରକ୍ଷଣାବେକ୍ଷଣ ଓ ନିରାପତ୍ତା ପଦକ୍ଷେପଗୁଡ଼ିକର ସମୀକ୍ଷା ହେବା ସହିତ ରକ୍ଷଣାବେକ୍ଷଣ ପ୍ରକ୍ରିୟା ଉପରେ ସତର୍କ ଦୃଷ୍ଟି ରଖିବାକୁ ପ୍ରଶାସନ ପକ୍ଷରୁ କୁହାଯାଇଛି ।
ନଭେମ୍ବର, ୧୯୯୯ରେ ଓସୱାଲ କେମିକାଲ୍ସ ଓ ଫର୍ଟିଲାଇଜର ଲିମିଟେଡ (ବର୍ତ୍ତମାନର ଇଫକୋ କାରଖାନା)ରେ ମହାବାତ୍ୟା ପରେ ଆମୋନିଆ ଗ୍ୟାସ ଲିକ୍ ହୋଇଥିଲା ।
ବିଦୁ୍ୟତ ଯୋଗାଣରେ ବ୍ୟାଘାତ ଘଟିବାରୁ ଆମୋନିଆ ଗ୍ୟାସ ପ୍ଲାଣ୍ଟର ୱାଟର କୁଲିଂ ସିଷ୍ଟମ ବିଫଳ ହୋଇଥିଲା । ଆମୋନିଆ ଷ୍ଟୋରେଜ ଟ୍ୟାଙ୍କରେ ତାପମାତ୍ରା ବୃଦ୍ଧି ପାଇବାରୁ ଟ୍ୟାଙ୍କ ଭିତରେ ଚାପ ବଢ଼ିବାକୁ ଲାଗିଥିଲା ।
ଟ୍ୟାଙ୍କ ନଫାଟିବା ପାଇଁ କାରଖାନା କର୍ତ୍ତୃପକ୍ଷ ନିୟନ୍ତ୍ରିତ ଭାବେ ଆମୋନିଆ ଗ୍ୟାସ ଛାଡିବା ଆରମ୍ଭ କରିଥିଲେ । ଯାହା ଭୟର ବାତାବରଣ ସୃଷ୍ଟି କରିଥିଲା ।
ଲକ୍ ଡାଉନରେ କର୍ମଚାରୀ ପ୍ରତିବନ୍ଧକ ଯୋଗୁଁ କାରଖାନାଗୁଡ଼ିକର ଉତ୍ପାଦନ ବନ୍ଦ ହୋଇଛି ।
କାରଖାନା କର୍ତ୍ତୃପକ୍ଷମାନେ ଲକଡାଉନ ବେଳେ ପ୍ଲାଣ୍ଟର ରକ୍ଷଣାବେକ୍ଷଣ ସହ କୌଣସି ଅଘଟଣ ଏଡ଼ାଇବା ପାଇଁ ଉପଯୁକ୍ତ ପଦକ୍ଷେପ ନେବା ଉଚିତ ।
ଏହି ସମୟରେ ପର୍ଯ୍ୟାପ୍ତ ନିରାପତ୍ତା, ଜରୁରିକାଳୀନ ପ୍ରସ୍ତୁତି ତଥା ସୁରକ୍ଷା ପଦକ୍ଷେପ ନେବା ସହିତ ଗ୍ୟାସ ଭାଲଭ କଣ୍ଟ୍ରୋଲର ଉପଯୁକ୍ତ ନିରୀକ୍ଷଣ ଓ ଲିକ୍ ଏଡ଼ାଇବାକୁ ପଦକ୍ଷେପ ନେବା ଉଚିତ ।
ଜିଲ୍ଲାପାଳ ମହାପାତ୍ର ବିଭିନ୍ନ କାରଖାନାର ଅଧିକାରୀଙ୍କ ସହ କୋଭିଡ-୧୯ ସଂକ୍ରମଣ ନିୟନ୍ତ୍ରଣ ତଥା ଲକ୍ ଡାଉନ ବେଳେ ଆମୋନିଆ ଓ ଅନ୍ୟ ଗ୍ୟାସ ପ୍ଲାଣ୍ଟ ଗୁଡ଼ିକର ପରିଚାଳନା ଓ ରକ୍ଷଣାବେକ୍ଷଣ ସ୍ଥିତି ସମ୍ପର୍କରେ ଆଲୋଚନା କରିଛନ୍ତି ।
ପିପିଏଲ, ଇଫକୋ, ଆଇଓସିଏଲ, ଏସାର ଇସ୍ପାତ କାରଖାନା ଓ ଅନ୍ୟ କାରଖାନାର ଅଧିକାରୀମାନେ ଏହି ଅବସରରେ ଉପସ୍ଥିତ ଥିଲେ ।
ପୂର୍ବରୁ ଜିଲ୍ଲା ପ୍ରଶାସନ କୌଣସି ଅଘଟଣ ଏଡ଼ାଇବାକୁ ପାରାଦୀପରେ ଜରୁରିକାଳୀନ ସହାୟତା କେନ୍ଦ୍ର (ଇଆରସି) ସ୍ଥାପନ ପାଇଁ ନିଷ୍ପତ୍ତି ନେଇଥିଲା ।
ଏହି କେନ୍ଦ୍ର ପାରାଦ୍ୱୀପ ଏଡିଏମ କାର୍ଯ୍ୟାଳୟରେ କାର୍ଯ୍ୟକ୍ଷମ ହୋଇଥାନ୍ତା । ହେଲେ ସାଟେଲାଇଟ ଫୋନ୍, ହଟଲାଇନ ଫୋନ୍ ଭଳି ଭିତ୍ତିଭୂମି ଏଯାଏଁ ସ୍ଥାପିତ ହୋଇ ନଥିବାରୁ ପାରାଦୀପରେ ଏହା ଖୋଲି ପାରିନାହିଁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
